Missatge: Keith Richards somia ser bibliotecari• El músic confessa que va intentar adoptar el sistema professional de classificació per ordenar la seva bibliotecaRichards, a casa seva. Foto: EL PERIÓDICO EL PERIÓDICOLONDRESEl guitarrista dels Rolling Stones Keith Richards somia en secret ser bibliotecari, segons avança avui The Sunday Times. El músic confessa a la seva autobiografia --que sortirà aquesta tardor-- que, tot i la seva imatge de consumidor empedreït de drogues i alcohol, fa anys que cultiva una passió pels llibres i fins i tot s'ha plantejat rebre formació professional per gestionar els que té a les seves cases a Sussex (Regne Unit) i Connecticut (EUA).A la seva biografia, per la qual, segons sembla, ha cobrat un avançament de 7,3 milions de dòlars, explica que ha intentat aplicar un sistema que utilitzen els bibliotecaris per ordenar els seus llibres, entre ells molts sobre els inicis del rock i la segona guerra mundial, però que al final ho va deixar córrer i va optar "per tenir a prop els favorits i deixar a la pols" els altres.A més, Richards ha actuat com una "biblioteca pública" al prestar exemplars dels autors britànics de novel·la històrica Bernard Cornwell o Len Deighton als seus amics, apunta el diari, i que deixa alguns dels seus favorits a les habitacions dels seus hostes. Segons el diari britànic, durant la seva joventut a l'austera Anglaterra de la postguerra, el rocker es va refugiar en la lectura abans de trobar la música. "Quan creixes, hi ha dues institucions que t'afecten especialment --ha declarat--: l'Església, que pertany a Déu, i la biblioteca, que et pertany a tu. La biblioteca pública és enormement igualitària".

Resposta: Em pensava que era mort aquest tio!  Aquest em sembla que és el que va esnifar les cendres del seu pare, un cop mort i incinerat...